หุ้นจีนยังไม่ไปไหน
โดย...จิรวัฒน์ สุภรณ์ไพบูลย์ปี 2560 ผ่านไปแล้ว 4 เดือน นักลงทุนคงพอใจกับผลตอบแทนจากตลาดหุ้นหลักทั่วโลก&nbsp; โดยเฉพาะอย่างยิ่งจากตลาดหุ้นกลุ่มประเทศที่พัฒนาแล้วปรับเพิ่มขึ้นเฉลี่ยที่ 6-10% ยกเว้นกลุ่มที่ลงทุนในตลาดหุ้นจีนได้รับผลตอบแทนค่อนข้างต่ำ แถมบางกลุ่มได้รับผลตอบแทนติดลบจากการลงทุนในตลาดหุ้นท้องถิ่น เช่น ตลาดหุ้นเซี่ยงไฮ้เหตุผลที่ใช้อธิบายถึงความแตกต่างดังกล่าวได้เป็นอย่างดี คือ สภาพเศรษฐกิจของจีนที่ยังคงอยู่ในโหมดชะลอตัวลงต่อ เห็นได้จากรายงานผลการสำรวจธุรกรรมฝ่ายจัดซื้อ (PMI) ของจีนเดือน เม.ย.ปรับลดลงมาอยู่ที่ระดับ 50.3 เป็นการลดลงมาแตะระดับที่ต่ำที่สุดในรอบ 7 เดือน และราคาโลหะทองแดงในตลาดโลกก็ปรับร่วงลงมากที่สุดในรอบ 19 เดือนด้วยเช่นกัน สะท้อนความกังวลต่อเศรษฐกิจจีนซึ่งเป็นผู้บริโภคทองแดงรายใหญ่สุดในโลกนอกเหนือจากนั้น ท่าทีของธนาคารกลางจีน (PBOC) ก็เป็นอีกประเด็นที่ตลาดให้ความสนใจเป็นพิเศษ โดยก่อนหน้านี้เราได้เห็นการผ่อนปรน รวมถึงการอัดฉีดสภาพคล่องเพื่อสนับสนุนการเติบโตของเศรษฐกิจจีน แต่ล่าสุด PBOC ได้ถอนเม็ดเงิน 7 หมื่นล้านหยวน หรือประมาณ 1 หมื่นล้านเหรียญสหรัฐ ออกจากตลาดส่งผลให้อัตราดอกเบี้ยระยะสั้น
15 พ.ค. 2560

โดย...จิรวัฒน์ สุภรณ์ไพบูลย์ปี 2560 ผ่านไปแล้ว 4 เดือน นักลงทุนคงพอใจกับผลตอบแทนจากตลาดหุ้นหลักทั่วโลก  โดยเฉพาะอย่างยิ่งจากตลาดหุ้นกลุ่มประเทศที่พัฒนาแล้วปรับเพิ่มขึ้นเฉลี่ยที่ 6-10% ยกเว้นกลุ่มที่ลงทุนในตลาดหุ้นจีนได้รับผลตอบแทนค่อนข้างต่ำ แถมบางกลุ่มได้รับผลตอบแทนติดลบจากการลงทุนในตลาดหุ้นท้องถิ่น เช่น ตลาดหุ้นเซี่ยงไฮ้เหตุผลที่ใช้อธิบายถึงความแตกต่างดังกล่าวได้เป็นอย่างดี คือ สภาพเศรษฐกิจของจีนที่ยังคงอยู่ในโหมดชะลอตัวลงต่อ เห็นได้จากรายงานผลการสำรวจธุรกรรมฝ่ายจัดซื้อ (PMI) ของจีนเดือน เม.ย.ปรับลดลงมาอยู่ที่ระดับ 50.3 เป็นการลดลงมาแตะระดับที่ต่ำที่สุดในรอบ 7 เดือน และราคาโลหะทองแดงในตลาดโลกก็ปรับร่วงลงมากที่สุดในรอบ 19 เดือนด้วยเช่นกัน สะท้อนความกังวลต่อเศรษฐกิจจีนซึ่งเป็นผู้บริโภคทองแดงรายใหญ่สุดในโลกนอกเหนือจากนั้น ท่าทีของธนาคารกลางจีน (PBOC) ก็เป็นอีกประเด็นที่ตลาดให้ความสนใจเป็นพิเศษ โดยก่อนหน้านี้เราได้เห็นการผ่อนปรน รวมถึงการอัดฉีดสภาพคล่องเพื่อสนับสนุนการเติบโตของเศรษฐกิจจีน แต่ล่าสุด PBOC ได้ถอนเม็ดเงิน 7 หมื่นล้านหยวน หรือประมาณ 1 หมื่นล้านเหรียญสหรัฐ ออกจากตลาดส่งผลให้อัตราดอกเบี้ยระยะสั้นปรับเพิ่มขึ้น สะท้อนถึงภาวะการขาดสภาพคล่องดังกล่าว แถม PBOC ยังคงเพิ่มมาตรการจัดการหนี้ที่สูงของรัฐวิสาหกิจให้เข้มงวดมากขึ้นเช่น เพิ่มดอกเบี้ยเงินกู้ยืมระยะสั้นและการตรวจสอบการกู้ยืมนอกระบบธนาคาร (Shadow Financing) ส่งผลให้บรรยากาศในตลาดทุน ซบเซา โดยดัชนี Shanghai Composite และดัชนี HSCEI (ดัชนีหุ้นจีนที่จดทะเบียนในตลาดหุ้นฮ่องกง) ปรับตัวลง 5.6% และ 2.4% ตามลำดับ จากจุดสูงสุดในเดือน เม.ย. ในขณะที่ตลาดตราสารหนี้จีนก็ถูกเทขายเช่นกัน ทำให้อัตราผลตอบแทนพันธบัตร 10 ปีของรัฐบาลจีนปรับขึ้น 24 bps สู่จุดสูงสุดในรอบ 2 ปีที่ 3.57%การตัดสินใจดำเนินการข้างต้นของ PBOC เนื่องจาก PBOC ต้องการส่งสัญญาณชี้นำเรื่องอัตราดอกเบี้ยระยะสั้นว่ากำลังจะปรับเพิ่มขึ้น นอกเหนือจากนั้นยังต้องการเพิ่มระดับการควบคุมภาคการเงิน ลดอิทธิพลของภาคธนาคารพาณิชย์ที่เคยมีเหนือธนาคารกลาง จนทำให้เกิดปัญหาการปล่อยสินเชื่อเกินขนาด และการลบเลี่ยงไปทำการปล่อยกู้นอกระบบธนาคารนั่นเอง  ถึงแม้ว่านักวิเคราะห์ส่วนใหญ่ยังคงเชื่อว่าเศรษฐกิจของจีนในปีนี้จะยังคงเติบตามเป้าที่ประมาณ 6.5% แต่ตลาดทุนจีนอาจจะยังได้รับผลกระทบจากการชะลอตัว และมาตรการปฏิรูปภายในประเทศอีกสักระยะหนึ่ง การลงทุนในตลาดหุ้นจีนจึงต้องใช้ความระมัดระวัง โดยการเลือกหุ้นที่ได้รับผลกระทบน้อยและมีโอกาสเติบโตต่อเนื่อง เช่น หุ้นในภาคบริการ และกลุ่มเศรษฐกิจใหม่ (New Economy) เช่น e-Commerce